Love Is All Around

«Love Is All Around» er en sang av det engelske rockebandet The Troggs fra 1967. Den er skrevet av frontmannen Reg Presley som hentet inspirasjon fra av sangen «Love That's All Around» med bandet Joy Strings fra Frelsesarmeen. Sangen ble først gitt ut på singel i Storbritannia i oktober 1967 og nådde femteplassen på singellisten. På Billboard Hot 100 i USA gikk sangen inn på plass 98 i februar 1968 og nådde syvendeplassen i mai 1968. «Love Is All Around» lå til sammen 16 uker på den amerikanske singellisten og ble også gitt ut på The Troggs-albumet Cellophane.«Love Is All Around» har siden blitt spilt inn av flere andre artister, inkludert R.E.M., som The Troggs spilte inn albumet Athens Andover med i 1992. R.E.M.s versjon kom ut som B-siden til singelen «Radio Song» i 1991. Wet Wet Wets versjon ble spilt inn til filmen Fire bryllup og en gravferd i 1994. Den ble en stor hit over hele verden, og lå blant annet 15 uker på toppen av UK Singles Chart. Sangen er også kjent i versjonen «Christmas Is All Around» fra filmen Love Acutally.


== Listeplasseringer ==


== Wet Wet Wets versjon ==
Filmregissøren Richard Curtis møtte Wet Wet Wet og spurte om bandet ville spille inn en sang til filmen hans Fire bryllup og en gravferd. Bandet fikk velge mellom tre sanger; de to andre var «I Will Survive» med Gloria Gaynor og «Can't Smile Without You» med Barry Manilow. Sangeren Marti Pellow har fortalt at valget av «Love is All Around» var et lett valg «fordi vi visste vi kunne gjøre den til vår egen». Sangen har en annen intro enn The Troggs-versjonen, ble spilt inn 4. januar 1994 og utgitt i mai samme år.


=== Listeplasseringer ===
15. mai 1994 gikk «Love Is All Around» inn på UK Singles Chart på en fjerdeplass. Etter å ha klatret til andreplassen uken etter, nådde den toppen av lista 29. mai. Der ble sangen liggende i 15 uker. Det er det nest lengste en song har ligget på toppen av den britiske singellisten, bare slått av Bryan Adams' «(Everything I Do) I Do It for You», som lå 16 uker på toppen av listen i 1991.
«Love Is All Around» lå i alt 37 uker inne på topp 75 av den britiske listen. Sangen ble liggende så lenge på toppen at enkelte radiostasjoner nektet å spille den, fordi mange lyttere var lei av sangen. Bandet valgte til slutt selv å trekke singelen fra salg. Frem til 2016 hadde singelen solgt 1,88 millioner eksemplarer i Storbritannia, noe som gjør den til den mestselgende kjærlighetsballaden gjennom tidene. I Norge lå sangen elleve uker på toppen av VG-lista.
Reg Presley brukte de store inntektene han fikk som låtskriver til forsking av blant annet kornsirkler. Pellow spilte også inn sin egen versjon av sangen i 2002, på albumet Marti Pellow Sings the Hits of Wet Wet Wet & Smile.


=== Sporliste ===
Amerikansk promosingel«Love Is All Around (Remix)»
«Love Is All Around»CD 1«Love Is All Around»
«I Can Give You Everything» (7" Arthur Baker soul remix)
«Ain't No Stoppin'/Le Freak»CD 2 Limited Edition Digi Pack«Love Is All Around»
«Is This Love?» (live)
«Love Is All Around» (TV mix)
«I Can Give You Everything» (12" house mix)Kassett«Love Is All Around»
«I Can Give You Everything» (7" Arthur Baker soul remix)7" vinyl«Love Is All Around»
«I Can Give You Everything» (7" Arthur Baker remix)


=== Listeplasseringer ===


==== Ukeslister ====


==== Årslister ====


==== Salgstrofeer ====


== Andre versjoner ==
Før de fikk internasjonal suksess med singelen «These Eyes», ble «Love Is All Around» spilt inn av The Guess Who rundt 1967–1968 og finnes på samlealbumet This Time Long Ago. Sangen ble også spilt inn av Lotta Engbergs orkester under tittelen «Du ger mig av din kärlek» med svensk tekst av Peter Stedt i 1994. En spansk versjon, «El amor me envuelve (sabes que te amo)» ble spilt inn av Rocío Banquells i 1999 på albumet hennes Fuerza Del Amor. Andre versjoner er spilt inn av The Johnny Mann Singers i 1968, på albumet This Guy's In Love With You • The Look Of Love.Sangen har også blitt brukt i filmene Get Real (1998), og ikke minst i Love Actually – der omskrevet til julesangen «Christmas Is All Around», fremført av Bill Nighy som den oppdiktede avdankede rockestjernen Billy Mack). Filmen ble også brukt i en episode av situasjonskomedien The Vicar of Dibley. R.E.M.s versjon er brukt i filmen I Shot Andy Warhol.


== Referanser ==


== Litteratur ==
Full sangtekst til denne sangen hos MetroLyrics


== Eksterne lenker ==
(en) Love Is All Around på MusicBrainz